*2021.gada 30.augustā*

**Makulatūras vākšanas konkursa “Dzīvosim zaļi” nolikums**

**1. Vispārīgie jautājumi**

**1.1.** Konkursu izsludina Mārcienas jauniešu centrs “Ideja” (turpmāk – jauniešu centrs sadarbībā ar Mārcienas pagasta bibliotēku.

**1.2.** Konkurss norisinās no 6. septembra līdz 23. decembrim.

**1.3.** Jebkuru vajadzīgo informāciju par konkursa norisi var iegūt Mārcienas pagasta bibliotēkā un jauniešu centrā. Kontaktpersonas: Egita Kalniņa, Jaunā iela – 1, Mārciena, marcienasbiblioteka@madona.lv un Edgars Mihovs, Jaunā iela – 1, Mārciena, idejabjc@gmail.com, tel. 24505717.

**2. Konkursa mērķis**

**2.1.** Rast iespēju iedzīvotājiem atbrīvoties no nevajadzīgā, sakrātā papīra un papīra izstrādājumiem, tajā pašā laikā rūpējoties par dabu un pārstrādājot papīru.

**2.2.** Veidot izpratni, ka sabiedrība ar savu rīcību var samazināt pašu radīto atkritumu apjomu.

**2.3.** Veicināt teorētisko zināšanu nostiprinājumu praktiskā darbībā, tādējādi attīstot jauniešos atbildības sajūtu par cilvēku darbības sekām.

**3. Konkursa izsludināšana**

**3.1.** Makulatūras vākšanas konkurss “Dzīvosim zaļi” tiek izsludināts 2021.gada 6.septembrī.

**3.2.** Konkursa nolikums ir publicēts Mārcienas pagasta mājaslapā <http://www.marciena.lv/> un jauniešu centra “Ideja” mājaslapā <https://bjcideja.weebly.com/> sadaļā “Aktualitātes”.

**4. Makulatūras vākšana**

**4.1.** Konkursa ietvaros drīkst vākt: biroja, kopējamo, piezīmju, zīmēšanas papīru, grāmatas (arī ar auduma vāciņiem), avīzes, glancētos žurnālus, bukletus, katalogus, burtnīcas, klades, kartona izstrādājumus (kartonam jābūt salocītam).

**4.2.** Žurnālus un avīzes pirms izmešanas nav nepieciešams atskavot.

**4.3.** Nedrīkst likt: fotogrāfijas, izlietotus papīra traukus, uzlīmes, kā arī slapju un netīru makulatūru.

**4.4.** Nodotā makulatūra tiks nosvērta un tās svars tiks pierakstīts pie attiecīgās personas vārda un uzvārda, kura makulatūru nodeva.

**4.5.** Nepieciešamības gadījumā makulatūru var nodot arī cita persona, norādot cilvēka vārdu un uzvārdu, pie kura tiks pierakstīts nodotās makulatūras svars.

**4.6.** Konkursa beigās makulatūra tiks nodota pārstrādei SIA “Līgatnes papīrs”.

**4.7.** Makulatūru vēlams nodot sasietu ar auklu vai ievietotu kartona kastēs.

**4.8.** Jauniešu centrs un bibliotēka nenodrošina tūlītēju makulatūras svēršanu pēc tās nodošanas.

**4.9.** Makulatūru iespējams nodot arī bez dalības konkursā.

**5. Pieņemšanas laiki**

**5.1.** Par makulatūras nodošanu vēlams vienoties iepriekš, sazinoties ar Mārcienas pagasta bibliotēku pa tel. 64860969 vai jauniešu centru pa tel. 24505717.

**5.2.** Nodot makulatūru bibliotēkā ir iespējams no pirmdienas līdz piektdienai - 10:00-18:00. Sestdienās un svētdienās nodot makulatūru bibliotēkā nav iespējams.

**5.3.** Nodot makulatūru jauniešu centrā ir iespējams iepriekš sazinoties pa tel. 24505717.

**6. Vērtēšana**

**6.1.** Konkursā uzvar trīs fiziskas vai juridiskas personas, kas konkursa gaitā būs nodevušas visvairāk makulatūras.

**6.2.** Konkursa uzvarētāji saņems pārsteiguma balvas no konkursa atbalstītājiem.

**7. Konkursa atbalstītāji**

**7.1.** Konkursu atbalsta Latvijas Lauksaimniecības Universitāte, SIA “DMS Sfēra”, SIA “BRAIN GAMES” un SIA “TAVAdrukātava”.

**7.2.** Konkursa atbalstītāji nodrošina balvas konkursa uzvarētājiem.

**8.Rezultātu paziņošana**

**8.1.** Konkursa rezultāti tiks publicēti interneta vietnēs: [www.marciena.lv](http://www.marciena.lv) un [www.bjcideja.weebly.com](http://www.bjcideja.weebly.com).

**8.2.** Konkursa rezultāti tiks publicēti Mārcienas pagasta, Mārcienas bibliotēkas un jauniešu centra “Ideja” facebook lapās.

**8.3.** Konkursa rezultāti tiks paziņoti 2021. gada 27.decembrī.

**8.4.** Par balvu saņemšanu jauniešu centrs sazināsies personīgi ar konkursa uzvarētājiem no 27. līdz 30. decembrim.

*Makulatūras vākšanas konkursa “Dzīvosim zaļi” organizatori*

*Mārcienas jauniešu centrs “Ideja” sadarbībā ar Mārcienas pagasta bibliotēku*

*Tel. 24505717 vai 64860969*

*marcienasbiblioteka@madona.lv**, idejabjc@gmail.com*